गौरव पथ पर डामरीकरण क्यों नगर निगम के पास जवाब नहीं
लगातार हो रहा यातायात प्रभावित
लगातार हुए हैं नॉन प्रोफेशन काम
मैंने आयुक्त को दिए हैं जांच के निर्देश
महाराणा प्रताप चौक से मंगला चौक तक 12 करोड़ रुपए खर्च कर बनाए गए गौरव पथ पर डामरीकरण की जरूरत क्यों पड़ी और किसके कहने पर ऐसा किया गया। इसका जवाब निगम अफसरों के पास नहीं है। आयुक्त यह कहकर सफाई देती हैं कि यह काम उनके कार्यकाल का नहीं है। मेयर आयुक्त को जांच का आदेश देने की बात करते हैं। इधर, बिना प्लानिंग कराए गए डामरीकरण के कारण सड़क कई जगह से ऊंची-नीची हो गई है। नगरीय प्रशासन विभाग के निर्देश पर इंजीनियरों की टीम ने कांक्रीट की खुदाई कर सेंपलिंग की है, लेकिन अब तक इसकी रिपोर्ट नहीं आई है।
सात साल पहले महाराणा प्रताप चौक से मंगला चौक तक 12 करोड़ रुपए की लागत से कांक्रीट सड़क बनवाई गई। इसे नाम दिया गया गौरव पथ। समय के साथ गुणवत्ताविहीन निर्माण दम तोड़ने लगा और जगह-जगह कांक्रीट उखड़ने लगा। गिट्टियां भी उखड़कर बिखरने लगी। इसे ठेका कंपनी सांई कंस्ट्रक्शन ने बनाया था। नगर निगम ने डामरीकरण का प्रस्ताव तैयार किया और महाराणा प्रताप चौक से सेंट फ्रांसिस स्कूल तक 1600 मीटर सड़क के डामरीकरण का ठेका 1.20 करोड़ रुपए में उसी ठेकेदार को दे दिया। अब डामरीकरण की हालत भी खस्ता हो गई है। इस मामले को लेकर कोर्ट ने भी तीखी टिप्पणी की थी कि आखिरकार कांक्रीटीकरण के बाद डामरीकरण की क्या जरूरत पड़ी। पूरे मार्ग का डामरीकरण नहीं कर उसके लिए तय दूरी को ही क्यों चुना गया। किस अधिकारी की पहल व किसकी सलाह पर यह निर्णय लिया गया।
गौरवपथ में डामरीकरण के बाद सड़क का आकार ऊपर-नीचे हो गया है। अब उसी सड़क पर सीवरेज का पाइप डाला जा रहा है।
निगम ने पीडब्ल्यूडी के सीई से ले ली सलाह
शहर की सबसे महंगी सड़क की खस्ताहाल हालत से निगम की किरकिरी हो रही थी। अलबत्ता, गुणवत्ताविहीन निर्माण पर पर्दा डालने के लिए पीडब्ल्यूडी को पत्र लिखा गया। सलाह मांगी गई कि क्या कांक्रीटीकरण पर डामरीकरण किया जा सकता है। डामरीकरण करने की सलाह मिलते ही प्रस्ताव तैयार कर लिया गया।
रानू साहू, आयुक्त
किशोर राय, मेयर
गौरवपथ पर लगातार प्रयोग से यहां का यातायात प्रभावित हो रहा है। बस स्टैंड परसदा में जाने के बाद सभी बसें और निजी वाहन भी इसी मार्ग से आते-जाते हैं। लगातार हो रहे काम के कारण आने जाने वालों को परेशानियों का सामना करना पड़ रहा है। इस मार्ग पर सिंप्लेक्स कंपनी एक बार फिर सड़कों की खुदाई कर रही है। यह खुदाई सड़क के बीचों-बीच मेनहोल बनाने व किनारे की ओर प्रापर्टी चेंबर बनाने को लेकर है। चेंबर महाराणा प्रताप चौक की तरफ से बाबजी पार्क से सेंट फ्रांसिस स्कूल के पहले बनाए जा रहे हैं। सड़क के निर्माण सामग्री बिखरी पड़ी है। इसके कारण चेंबर का काम पूरा होने के बाद भी उसकी लेवलिंग भी सही नहीं हो पा रही है। इसे बनाए जाने के बाद ऊपर से कांक्रीटीकरण होना है। इसी तरह सेंट फ्रांसिस स्कूल से लेकर शांतिनगर के पास दो से तीन जगहों पर मेनहोल के लिए बीच सड़क में खुदाई हो रही है। इस तरह खुदाई होने से एक मार्ग को पूरी तरह बंद कर दिया गया है और दूसरी ओर से ही ट्रैफिक का आवागमन जारी है।
आए दिन गौरवपथ की खुदाई क्यों?
पहले मेन हार्ट ने सही काम नहीं किया। उस समय पाइप लाइन के साथ प्रापर्टी चेंबर भी बनाना था।
नहीं बना क्यों?
यह पहले का मामला है। मेन हार्ट ने लगातार नॉन प्रोफेशनल ढंग से काम किया है। तब कंपनी पर एक करोड़ की पेनाल्टी लगाई गई थी।
कंपनी क्या अब भी काम कर रही है।
कंपनी को पहले ही हमने ब्लैक लिस्टेड कर दिया है।
कांक्रीटीकरण के बाद डामरीकरण की जरूरत क्यों पड़ी?
इसकी फाइल मंगवाई है। हालांकि यह काम भी पीडब्ल्यूडी की सलाह के बाद किया गया।
आए दिन गौरवपथ की खुदाई हो रही है, यह अनियमितता क्यों और कौन-कौन इसके पीछे हैं?
मैंने आयुक्त को जांच के निर्देश दिए हैं। जो भी दोषी होगा, उस पर कार्रवाई होगी।
बार-बार सांई कंस्ट्रक्शंस को ही काम क्यों दिया जा रहा है?
काम टेंडर कॉल करने के बाद तय मापदंडों के अनुसार दिया जाता है।
फिर ऐसा क्यों?
बिलो टेंडर भरने पर वह काम हासिल कर लेता हैं।
इनकी गुणवत्ता की परख कैसे की जाती है, जबकि लगातार सवाल उठ रहे हैं?
बिलो टेंडर करने वालों पर निगरानी रखने को कहा गया है।
जगह-जगह से दरक रहा है 12 करोड़ रुपए में बनाया गया कांक्रीटीकरण, सेंपल लिए, पर जांच रिपोर्ट का पता नहीं
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva